**"Muistsed tulnukad"** (ka "Iidsed tulnukad"; originaalpealkiri "Ancient Aliens") on Ameerika Ühendriikide telesari, mis esilinastus 20. aprillil 2010 kanalil History Channel. Prometheus Entertainmenti dokumentaalfilmi stiilis toodetud sarjas esitatakse hüpoteese muistsete astronautide kohta ja väidetakse, et ajaloolised tekstid, arheoloogia ja legendid sisaldavad tõendeid kontaktide kohta muistsete inimeste ja maavälise elu vahel.

Ajaloolased, kosmoloogid ja teised teadlased on saadet pseudoteaduste ja pseudoajaloo propageerimise pärast laialdaselt kritiseerinud. 

Sarja 14. hooaeg esilinastus 31. mail 2019.

Vastuvõtt
---------

Saatel oli 2010. aasta oktoobri lõpus 1676 miljonit vaatajat, detsembri keskel (kui linastus osa "Seletamatud ehitised") koguni 2034 miljonit vaatajat ja 2011. aasta jaanuari lõpus 1309 miljonit vaatajat.

### Kriitika

Arvustajad on saadet iseloomustanud kui "ülepakutut", "tohutult spekulatiivset" ja "propageerivat ogaraid teooriaid astronautidest, kes kõndisid muistsetel aegadel vabalt meie planeedil". Enamik saates esitatud ideid ei ole teadusringkondades aktsepteeritud ning neid on kritiseeritud kui pseudoteadust ja pseudoajalugu. Ajalooprofessor Ronald H. Fritze leidis, et von Dänikeni ja "Muistsete tulnukate" saate pakutavad pseudoteaduslikud spekulatsioonid on Ameerika Ühendriikides perioodiliselt populaarsed: "Popkultuuris, millel on lühikene mälu ja suur isu, võib võtta tulnukaid, püramiide ja kadunud tsivilisatsioone kui üha uuesti naasvaid moeröögatusi."

Forbes.com-i töötaja Brad Lockwood kritiseeris "Muistseid tulnukaid" kui näidet History Channeli rõhuasetusest "koletistele, tulnukatele ja vandenõudele pühendatud saadetele". Forbes.com-i töötaja, kirjanik Alex Knapp kritiseeris sarja samuti ja tsiteeris arheoloog Keith Fitzpatrick-Matthewsi etteheiteid ajalookanalile "muistsete tulnukate jama käsitlemise eest, nagu see oleks tõsiseltvõetav."

Smithsonian.com-i teaduskirjanik Brian Switek oli sarja suhtes äärmiselt kriitiline, eriti osa suhtes, mis esitas hüpoteesi, et "tulnukad hävitasid dinosaurused meie liigile tee sillutamiseks". Ta iseloomustas saadet kui "televisiooni põhjatu koleda ämbri kõige kahjulikumat solki". Switek kirjutas, et saade kasutab propagandavõtteid vaatajate "mõjutamiseks väljamõeldiste ja moonutustega".

Teised on juhtinud tähelepanu vastandlike seisukohtade vähesusele saatesarjas. USA Connecticuti osariigi ülikooli arheoloogiaprofessor ja filmi "Pettused, müüdid ja mõistatused: teadus ja pseudoteadus arheoloogias" autor Kenneth Feder on öelnud, et tema poole pöördusid "Muistsete tulnukate" produtsendid seoses tema võimaliku osalemisega saates. "Minu vastus oli, et võin olla hea meelega teie saates, kuid peaksite teadma, et minu arvates on hüpotees muistsetest astronautidest täielik jama," ütles ta intervjuus. "Ma pole neist pärast seda enam midagi kuulnud. Niisiis, ma arvan, et võib-olla ei olnud nad huvitatud teisest vaatepunktist."

Viited
------

1. ↑  "Ancient Aliens Episode Guide". History.com. 25. detsember 2010.
2. ↑  "Ancient Aliens Theory". History.com. 25. detsember 2010.
3. ↑  "Evidence of Ancient Aliens?". History.com. 25. detsember 2010.
4. ↑  "TV Ratings for October 29, 2010". *TV By the Numbers*. Originaali arhiivikoopia seisuga 21. november 2010. Vaadatud 6. novembril 2019.
5. ↑  "TV Ratings for December 17, 2010". *TV By the Numbers*. Originaali arhiivikoopia seisuga 19. detsember 2010. Vaadatud 6. novembril 2019.
6. ↑  "TV Ratings for January 27, 2011". *TV By the Numbers*. Originaali arhiivikoopia seisuga 30. jaanuar 2011. Vaadatud 6. novembril 2019.
7. ↑  "TV Ratings for January 28th, 2011". *Inside TV Ratings*. Originaali arhiivikoopia seisuga 20.09.2011. Vaadatud 8.08.2011.
8. ↑  SH (30. aprill 2011). "Ancient Aliens". *The Daily Telegraph (London)*. Lk 38.
9. ↑  Clay, Joe (30. aprill 2011). "Digital Choices". *The Times (London)*. Lk 35.
10. ↑  Ryan, Andrew (25. aprill 2011). "Tonight on TV/Critical Picks". *The Globe and Mail (Canada)*. Lk R2.
11. ↑  Fritze, Ronald H. (november 2009). "On the Perils and Pleasures of Confronting Pseudohistory". *Historically Speaking*. **10**: 2–5. ISSN 1941-4188.
12. ↑  Fritze, Ronald. "Ronald H. Fritze, On his book Invented Knowledge: False History, Fake Science and Pseudo-Religions, Cover Interview". *July 08, 2009*. Rorotoko.com. Vaadatud 17.07.2012.
13. ↑  Lockwood, Brad. "High Ratings Aside, Where's the History on History?". *October 17, 2011*. Forbes. Vaadatud 21.03.2012.
14. ↑  Knapp, Alex (19. september 2011). "An Archaeologist Watches the History Channel and Questions the Part About the Aliens". *Tech*. Forbes.com. Vaadatud 7.02.2013.
15. ↑  Switek, Brian. "The Idiocy, Fabrications and Lies of Ancient Aliens". *May 11, 2012*. Smithsonian.com. Originaali arhiivikoopia seisuga 26.06.2012. Vaadatud 22.07.2012.
16. ↑  Ancient Alien Astronauts: Interview with Ken Feder. Skeptic.com archive. Retrieved August 12, 2014.